text: Esbjerg Gymnasium oversvømmet efter regnvejr
  04 september 2015 kl. 14.45
  Det voldsomme regnvejr i Esbjerg fredag eftermiddag har oversvømmet Esbjerg Gymnasium & HF, som nu skal have hjælp til at pumpe vandet ud igen.
  Esbjerg Gymnasium & HF står lige nu under vand efter det voldsomme regnvejr fredag eftermiddag.
  - Vi har lige nu 20-25 centimeter vand i kælderen, som vi skal have pumpet op. Det regner vi med sker i morgen, siger rektor Erling Petersson til TV SYD.
  Der er ikke umiddelbart nogen skader efter oversvømmelsen.
  Ifølge DMI er der visse steder faldet over 50 millimeter regn i Esbjerg i løbet af fredagen.
  